Замест якання ў першым складзе перад націскам (сяляне, мясны, зямля), а таксама каранёвага я (пяцёрка, пяцярня) вымаўляецца і, як у рускай мове: місны, зімля, піцёрка, піцірня. Ускосным вынікам уплыву рускай мовы можна лічыць так званую гіперкарэктнасць, калі моўца, наўмысны адштурхоўваючыся ад рускай мовы, імкнецца ў тым выпадку, калі беларуская і руская формы супадаюць, выкарыстоўваць адрозныя ад рускай беларускія формы, нават калі яны супярэчаць правілам. З’явай гіперкарэктнасці можна патлумачыць захоўванне якання ў іншым, чым першы склад перад націскам, а таксама ў запазычаных словах і пасля г, к, х: сяляні́н замест селянін, зялянава́ты замест зеленаваты, кяфі́р замет кефір, ляге́нда замест легенда.